Ccnawi-agi i d-yeslalan tabɣest d lǧehd deg unnar n lecɣal d uxeddim, d ayen ssnen yigduden maṛṛa di talliyin-nni yezrin, imi am wakken i d-yenna unagmay P.Zumṭur :Tuget n yidelsan di dunnit kesben tamedyazt timawit yettwacnan deg yinurar n lecɣal. Di tefriqt lecɣal meṛṛa cudden s lǧehd ɣer tmedyazt d ccnawi... Ccnawi-agi iɣerfanen kesben tiwuriwin d tigejdanin : Si tama sselḥayen lecɣal s lɛejlan, si tama nniḍen tekksen ɛeggu d facal ɣef yiwiziwen d yimɛiwan.